
Структура ВМК
1. Тэарэтычны раздзел
Тыпавая праграма дысцыпліны
2. Практычны раздзел
Рабочы план дысцыпліны
Кароткі змест лекцый
Планы семінарскіх заняткаў
3. Раздзел кантролю ведаў
Тэмы творчых прац
Пытанні да заліку
4. Дапаможны раздзел
Літаратура па дысцыпліне (асноўная і дадатковая)


ТЛУМАЧАЛЬНАЯ ЗАПІСКА

Новы напрамак спецыяльнасці “Беларуская філалогія” – “Літаратурна-рэдакцыйная дзейнасць” – патрабуе ад выпускнікоў філалагічнага факультэта ведання спецыяльных дысцыплін, сярод якіх дысцыпліна “Псіхалогія літаратурнай творчасці” займае адно з галоўных месцаў. Дадзеная дысцыпліна прадугледжвае вывучэнне тых аспектаў літаратурнай творчасці, на якія падчас вывучэння гісторыі беларускай літаратуры пэўнага перыяду звычайна звяртаецца мала ўвагі. 
Дысцыпліна “Псіхалогія літаратурнай творчасці” прадугледжвае вывучэнне творчай індывідуальнасці пісьменніка, фактаў яго біяграфіі, уплыву на асобу творцы  шматлікіх абставін і рэалій знешняга асяроддзя. Уласна кажучы, твор не можа быць зразуметы без ведання жыццёвай і творчай біяграфіі творцы, прычым важнае значэнне маюць абставіны не толькі грамадскага быцця пісьменніка, яго ідэалагічнай пазіцыі, але і шматлікія падрабязнасці асабістага, інтымнага жыцця мастака. Усё больш важнае значэнне набываюць і псіхалагічныя, псіхафізіялагічныя аспекты творчай працы. Сёння псіхалогія творчасці робіцца адной з самых актуальных і перспектыўных навук. Праграма па дысцыпліне абагульняе апошнія па часе дасягненні не толькі філалагічных дысцыплін, але і псіхалагічных, сацыялагічных. У значнай ступені яна павінна асноўвацца на вялікім эмпірычным матэрыяле, на ўласных назіраннях, таму ад выкладчыка патрабуецца добрае веданне рэалій пісьменніцкага жыцця ў часе і прасторы, пажадана – і асабістага знаёмства з творцамі.
	Мэта дысцыпліны “Псіхалогія літаратурнай творчасці” – пазнаёміць студэнтаў з умовамі фарміравання, станаўлення творчай асобы, фактарамі, якія ўплываюць на развіццё мастацкага таленту; адкрыць законы творчасці.
Задачы дысцыпліны “Псіхалогія літаратурнай творчасці”:
· данесці да студэнтаў значэнне творчасці для чалавека;
· садзейнічаць выхаванню ў саміх студэнтаў творчых адносін да працы;
· навучыць студэнтаў бачыць, адкрываць талент, творчыя здольнасці ў дзецях, у сваіх блізкіх, у саміх сабе;
· даць уяўленне пра псіхалагічны профіль пісьменніка, яго грамадскі воблік;
· увесці студэнтаў у творчую лабараторыю мастакоў слова на прыкладах з гісторыі беларускай літаратуры;
· даць арыгінальную трактоўку выкладання манаграфічных тэм у сярэдняй школе.
У выніку вывучэння дысцыпліны “Псіхалогія літаратурнай творчасці” студэнты павінны
ведаць:
· псіхалагічныя перадумовы фарміравання творчых здольнасцей, таленту;
· розныя віды складнікаў (талент, інтэлект, воля, працалюбства) у літаратурнай дзейнасці;
· умовы і фактары фарміравання  творчых здольнасцей;
· прыёмы і спосабы развіцця творчых здольнасцей дзяцей;
· сацыяльныя фактары, якія ўплываюць на развіццё і фарміраванне таленту, здольнасцей мастака;
· псіхалагічна-творчы профіль пісьменнікаў Беларусі, асаблівасцей іх таленту, фантазіі і інш.
· шляхі і матэрыял вывучэння псіхалогіі творчасці, працы пісьменніка;
· асаблівасці стасункаў мастака і эпохі; факты з біяграфій класікаў беларускай літаратуры, знакамітых пісьменнікаў на працягу гістарычнага развіцця беларускай літаратуры (ад ХІ да ХХІ стст.);
умець:
· аналізаваць літаратурны твор з улікам усіх фактараў псіхалагічнага плану;
· бачыць дамінанту і ўсе элементы мастацкага стылю пісьменніка, разумець іх сувязь з творчай індывідуальнасцю, біяграфіяй пісьменніка;
· вызначаць пры дапамозе пэўных прыёмаў і тэстаў творчыя здольнасці чалавека.
· разбірацца ў характары таленту, рысах мастацкай індывідуальнасці пісьменніка;
· устанаўліваць ідэйна-эстэтычныя сувязі твора з папярэднім часам;
· вызначаць нацыянальныя архетыпы, сэнсаўтваральныя паняцці і эстэтычныя дамінанты ў тэксце;
· вылучаць як прыярытэтныя агульначалавечыя духоўныя і маральныя каштоўнасці.

ВМК ўтрымлівае прыкладны тэматычны план, раздзелы з тэматыкай лекцыйных матэрыялаў, тэматыку КСР, прыкладны спіс прапануемай тэматыкі рэфератаў, спіс навуковай і даведачнай літаратуры, пытанні да заліку і складзены паводле патрабаванняў адпаведных адукацыйных стандартаў.




МЕТАДЫ НАВУЧАННЯ

У працэсе выкладання дысцыпліны “Псіхалогія літаратурнай творчасці” выкарыстоўваюцца наступныя метады:
1. Вуснае выкладанне інфармацыі выкладчыкам і актыўная пазнавальная дзейнасць студэнтаў (лекцыя, расказ, тлумачэнне, ілюстрацыя, дэманстрацыя).
2. Замацаванне вывучаемага матэрыялу.
3. Самастойная праца студэнтаў па асэнсаванні і замацаванні вывучаемага матэрыялу (праца з арыгінальнымі мастацкімі тэкстамі, навуковымі працамі, энцыклапедыямі, выкананне дамашніх заданняў).
4. Самастойны кантроль студэнтамі ўласных ведаў пры дапамозе камп’ютэрнага тэсціравання.
5.  Вучэбная праца па выкарыстанні ведаў на практыцы і выпрацоўцы ўменняў і навыкаў (тэставыя заданні, праца з тэкстамі).
6. Праверка і ацэнка ведаў, уменняў і навыкаў (індывідуальнае, франтальнае апытванне, кантрольныя работы, індывідуальныя тэставыя заданні).

Самастойная праца студэнтаў ажыццяўляецца ў выглядзе аўдыторных і пазааўдыторных форм. Прамежкавы кантроль на працягу вывучэння дысцыпліны рэкамендуецца праводзіць у форме кантрольных прац, тэстаў, пісьмовых творчых заданняў. 


ЛЕКЦЫЙНЫ КУРС

Тэма № 1. Шляхі вывучэння псіхалогіі літаратурнай творчасці
Прадмет і мэта вывучэння дысцыпліны. Паняцце творчасці ў розных відах мастацтва. Літаратурная творчасць і яе спецыфіка. Шляхі вывучэння псіхалогіі літаратурнай творчасці, працы пісьменніка. Матэрыял вывучэння. Тэрміналагічны апарат дысцыпліны.

Тэма № 2. Праблема  літаратурных здольнасцей, мастацка-літаратурнага таленту. Творчы працэс
	Крэатыўнасць як аснова творчасці. Адрозненне паміж крэатыўнасцю і талентам. Інтэлектуальныя, творчыя здольнасці. Прырода мастацкага таленту і яго адрозненне ад таленту вучонага. Біялагічнае і сацыяльнае ў таленце. Характар праяўлення таленавітасці, геніяльнасці. Таленавітасць у розных сферах дзейнасці. Разпазнанне творчых здольнасцей у дзяцей (знаёмства з навейшымі дасягненнямі псіхалогіі творчасці ў гэтай галіне). Фазы творчага працэсу: падрыхтоўчая, пошукавая, выканаўчая.

		Тэма № 3.	Псіхалагічны профіль пісьменніка
 	Структура індывідуальнасці. Індывідуальныя адрозненні ў эмацыйнай сферы. Фарміраванне вышэйшых пачуццяў.  Роля фантазіі ў творчасці. Адзінства фантазіі і інтэлектуальных здольнасцей. Значэнне працы інфармацыйнага блока розуму. Суадносіны фактаў і вымыслу ў творах. Праблема прататыпаў. Персаніфікацыя. Назіральнасць пісьменніка. Саманазіранне. Памяць. Здароўе пісьменніка. Працалюбства. Знешнія фактары, якія садзейнічаюць развіццю творчага патэнцыялу. Умовы развіцця творчасці ў працэсе навучання.

Тэма № 4. Грамадскі воблік пісьменніка
	Грамадская актыўнасць пісьменніка. Удзел пісьменнікаў у нацыянальна-вызваленчай барацьбе, рэвалюцыях, войнах. Патрыятызм. Любоў да роднай прыроды, мовы. Выкарыстанне ў творчасці здабыткаў агульначалавечай і нацыянальнай культуры. Народная і агульначалавечая слава пісьменніка. Ушанаванне пісьменнікаў у Беларусі.



Тэма № 5. Жыццёвы вопыт пісьменніка
	Вывучэнне жыцця пісьменніка – важнейшая ўмова разумення яго творчасці. Разнастайнасць жыццёвых біяграфій. Біяграфіі рускіх і беларускіх класікаў (параўнальны аспект). Радаводы класікаў беларускай літаратуры. Выхаванне ў сям’і бацькоў (біялагічна-сацыяльны аспект творчасці). Асабістае жыццё пісьменніка, каханне, дружба, дзеці. Багацце і беднасць. Жыццёвыя шляхі.

Тэма № 6. Творчая лабараторыя пісьменніка
	Умовы працы пісьменніка. Месца жыхарства. Значэнне нацыянальных традыцый. Кола пазалітаратурных інтарэсаў. Культура працы пісьменніка. Творчыя сувязі. Пераклады. Пісьменнік і чытач. Літаратурныя часопісы. Асаблівасці жыцця і працы пісьменнікаў сярэднявечнай Беларусі, пісьменнікаў ХІХ і пачатку ХХ ст., савецкіх пісьменнікаў, пісьменнікаў у незалежнай Рэспубліцы Беларусь.

Тэма № 7. Асноўныя этапы творчага працэсу
	Фазы творчага працэсу. Задума. Падсвядомыя фактары, дзейнасць архетыпаў. Свядомае выкарыстанне міфалагем у творы. Ідэя і тэма твора. Гістарычны матэрыял. Работа пісьменніка над сучасным матэрыялам. Кніжкі для запісаў. Стварэнне плана твора. Напісанне твора. Сістэма вобразаў. Фарміраванне сюжэту. Кампазіцыя. Работа над мовай. Апрацоўка твора. Варыянты твора. Калектыўная творчасць.


ТЭМАТЫКА ПРАКТЫЧНЫХ ЗАНЯТКАЎ


1. Творчае адзінства псіхікі. Натхненне і працалюбства
Натхненне як стан вышэйшага, максімальна інтэнсіўнага напружання ўсіх духоўных і фізічных сіл пісьменніка. Чатыры тыпы натхнення згодна Платона. Разуменне натхнення пісьменнікамі-класікамі. Універсальныя законы, неабходныя для натхнення. Працалюбства – абсалютны закон творчасці. Цяжкасць пісьменніцкай працы.

2. Стымулы творчасці
Патрэба выявіць сябе ў слове. Перажыванне пісьменнікам катастрафічных падзей – войны, рэвалюцыі і г.д. як стымул творчасці. Творчасць як рэлаксацыя, адпачынак, магчымасць зняць цяжар з душы. Творчасць як пабег ад рэальнасці, кампенсацыя ўдараў лёсу. Творчасць як імкненне ўнесці прыгажосць, гармонію ў свет.

3. Імпрэсінг. Пісьменнік і эпоха
Імпрэсінг як асаблівыя перыяды ў жыцці чалавека, якія аказваюць на яго асабліва моцнае ўздзеянне, вызначаюць характар схільнасцей і уплываюць на лёс чалавека. Прыклады імпрэсінгу ў розных пісьменнікаў сусветнай літаратуры. Разбор біяграфій пісьменніка (беларускіх, рускіх, замежных). Прыклады творчых паводзін асобных пісьменнікаў-класікаў.

4. Светапогляд пісьменніка
Аб’ектыўныя і суб’ектыўныя ўмовы станаўлення светапогляду пісьменніка (ідэйныя і творчыя ўплывы, дапытлівасць, набыццё ведаў і інш.). Светапогляд пісьменніка. Аб’ектыўныя і суб’ектыўныя ўмовы станаўлення светапогляду пісьменніка. Значэнне гістарычных умоў і ідэйных уплываў, творчага акружэння ў жыцці і творчасці пісьменніка, у фарміраванні яго светапогляду. Чытанне пісьменнікам мастацкай літаратуры. Знакамітыя бібліятэкі пісьменнікаў. Вучоба ў класікаў. Агульны кругагляд пісьменніка. Фальклор і мастацкая літаратура. Веды пісьменніка ў тых ці іншых навуках, відах мастацтва. “Другая спецыяльнасць” пісьменніка. Роля падарожжаў. 


ТЭМЫ КСР

1. Вызначэнне творчых здольнасцей (тэст на лёгкасць, арыгінальнасць мыслення, хуткасць асацыіравання).
2. Дзённік назіранняў.
3. Тэст-праверка засваення лекцыйнага матэрыялу.


ПРЫКЛАДНЫЯ ТЭМЫ РЭФЕРАТАЎ

1. Загадкавыя мясціны ў “Слове пра паход Ігаравы”.
2. Праблема аўтарства ў “Слове пра паход Ігаравы”.
3. Кананічны тэкст і аўтарскі стыль (на прыкладзе творчасці Кірылы Тураўскага).
4. Рэнесансны чалавек (на прыкладзе усходнеславянскіх дзеячоў культуры).
5. Сімяон Полацкі і яго эпоха.
6. Аляксандр Пушкін і Адам Міцкевіч: сяброўства, творчая палеміка.
7. Жанчыны ў жыцці Адама Міцкевіча. Каханне паэта і яго творчасць.
8. Памятныя мясціны, звязаныя з жыццём А. Міцкевіча.
9. Міфалагічныя матывы і вобразы (традыцыйныя і аўтарскія) у кнізе Я. Баршчэўскага “Шляхціц Завальня”.
10. Грамадскае аблічча В. Дуніна-Марцінкевіча. Светапогляд пісьменніка.
11. В. Дунін-Марцінкевіч і яго сям’я.
12. Жыццёвыя шляхі Ф. Багушэвіча.
13. Лёс Цёткі.
14. Умовы фарміравання творчай індывідуальнасці М. Багдановіча.
15. Грамадская дзейнасць беларускіх пісьменнікаў пачатку ХХ ст.
16. В. Ластоўскі і навука ХХ ст.
17. Аўтабіяграфізм трылогіі Я. Коласа “На ростанях”.
18. Аб’ектыўныя ўмовы станаўлення светапогляду Я. Купалы.
19. Асаблівасці таленту класікаў беларускай літаратуры.
20. Я. Купала – прарок беларускага адраджэння.
21. Я. Купала і міф.
22. Сакральнае ў творчасці Я. Коласа.
23. Характэрныя асаблівасці таленту К. Чорнага.
24. М. Танк  як палітычны і грамадскі дзеяч.
25. А. Куляшоў – пясняр свайго пакалення.
26. Сучаснікі пра асобу М. Лынькова.
27. К.Крапіва і беларускі тэатр.
28. Гісторыя стварэння “Палескай хронікі” І. Мележа.
29. Дзённікі беларускіх пісьменнікаў.
30. Роля вымыслу ў творчасці І. Шамякіна.
31. Сімволіка загалоўкаў у творчасці І. Шамякіна.
32. І. Навуменка і беларуская літаратуразнаўчая навука.
33. Назіральнасць І. Пташнікава.
34. Фарміраванне замыслаў у Я. Брыля.
35. Асоба Я. Брыля паводле яго мініяцюр.
36. Роля падарожжаў у творчасці беларускіх пісьменнікаў.
37. Патрыятызм беларускіх пісьменнікаў.
38. Асаблівасці працы драматурга ў параўнанні з празаікам і паэтам-лірыкам.
39. Стасункі сталых і маладых пісьменнікаў у 20-я гады ХХ ст. і ў 90-я гг. ХХ ст.
40. Асаблівасці работы Саюза пісьменнікаў Беларусі ў савецкі час і ў першае дзесяцігоддзе ХХІ ст.




ПЫТАННІ ДА ЗАЛІКУ ПА ДЫСЦЫПЛІНЕ

1. Паняцце творчасці ў розных відах дзейнасці. 
2. Літаратурная творчасць і яе спецыфіка. 
3. Шляхі і матэрыял вывучэння псіхалогіі літаратурнай творчасці, працы пісьменніка.
4. Адрозненне паміж крэатыўнасцю і талентам. 
5. Інтэлектуальныя, творчыя здольнасці. 
6. Прырода мастацкага таленту і яго адрозненне ад таленту вучонага. 
7. Біялагічнае і сацыяльнае ў таленце. 
8. Фазы творчага працэсу: падрыхтоўчая, пошукавая, выканаўчая. 
9. Індывідуальныя адрозненні ў эмацыйнай сферы. Фарміраванне вышэйшых пачуццяў.
10. Роля фантазіі ў творчасці. Адзінства фантазіі і інтэлектуальных здольнасцей. 
11. Значэнне працы інфармацыйнага блока розуму. 
12. Суадносіны фактаў і вымыслу ў творах. Праблема прататыпаў.
13. Творчае натхненне. Этапы творчага натхнення. Персаніфікацыя. 
14. Назіральнасць пісьменніка. Саманазіранне. Памяць. 
15. Здароўе пісьменніка. Працалюбства. 
16. Знешнія фактары, якія садзейнічаюць развіццю творчага патэнцыялу. 
17. Умовы развіцця творчасці ў працэсе навучання. 
18. Аб’ектыўныя і суб’ектыўныя ўмовы станаўлення светапогляду пісьменніка. 
19. Значэнне гістарычных умоў і ідэйных уплываў, творчага акружэння ў жыцці і творчасці пісьменніка, у фарміраванні яго светапогляду. 
20. Чытанне пісьменнікам мастацкай літаратуры. Знакамітыя бібліятэкі пісьменнікаў. 
21. Вучоба ў класікаў. Фальклор і мастацкая літаратура. 
22. Агульны кругагляд пісьменніка. Веды пісьменніка ў тых ці іншых навуках, відах мастацтва. 
23. “Другая спецыяльнасць” пісьменніка. Роля падарожжаў.
24. Грамадская актыўнасць пісьменніка. Патрыятызм.
25. Выкарыстанне ў творчасці здабыткаў агульначалавечай і нацыянальнай культуры. 
26. Народная і агульначалавечая слава пісьменніка. Ушанаванне пісьменнікаў у Беларусі.
27. Разнастайнасць жыццёвых біяграфій (на прыкладзе 5-7 аўтараў). 
28. Біяграфіі рускіх і беларускіх класікаў (параўнальны аспект).
29. Радаводы класікаў беларускай літаратуры. 
30. Выхаванне ў сям’і будучых беларускіх пісьменнікаў (біялагічна-сацыяльны аспект творчасці). 
31. Асабістае жыццё пісьменніка, каханне, дружба, дзеці (на прыкладзе 5-7 аўтараў).
32. Умовы працы пісьменніка. 
33. Значэнне нацыянальных традыцый. Творчыя сувязі.
34. Асаблівасці жыцця і працы пісьменнікаў сярэднявечнай Беларусі, пісьменнікаў ХІХ і пачатку ХХ ст., савецкіх пісьменнікаў, пісьменнікаў у незалежнай Рэспубліцы Беларусь.
35. Этапы творчага працэсу.
36. Паняцце архетыпу. Выкарыстанне міфалагем у творы.
37. Задума твора. Выспяванне канцэпцыі.
38. Кішэнныя кніжкі. План твора. Фазы працы над творам.
39. Фарміраванне сюжэту. Сістэма вобразаў твора.
40. Калектыўная творчасць. Сучасныя формы творчасці: творчасць у Інтэрнэце, фанфікі і інш.

